text: SF: Nu skal lastbiltyve stoppes
  05 maj 2011 kl. 07.17
  SF siger ja til at private vagtværn kan patrujere for at stoppe lastbiltyve.
  På få år er antallet af lastbiltyverier firedoblet.
  Nu vil brancheforeningen International TransportDanmark, ITD, have private vagtværn til at patruljere på offentligt område. 
  SF´s retsordfører Karina Lorentzen lover at indbringe sagen for justitsministeren.
  - Jeg er ærgerlig over, at virksomheder føler behov for at sikre deres ejendom med private vagtværn, men jeg kan godt forstå behovet, siger Karina Lorentzen. 
  Vagtværn har i dag kun lov til at patruljere på privat område. ITD vil have en lovændring.
   
  - Jeg tror hellere på klare retningslinjer og kontrol med en lovsikret ordning, end at man fristes til uformel overvågning, siger Karina Lorentzen.
  